বৃহস্পতিবার সকালে তার বাসভবনে গিয়ে দেখা যায় জাহাঙ্গীর আলম তার বাসভবনের তৃতীয়তলায় গণমাধ্যম কর্মীদের সঙ্গে কথা বলছেন। তখনও তার বাসার নিচে এবং দোতলায় ফুল হাতে অপেক্ষা করছে শত শত নেতাকর্মী ও শুভানুধ্যায়ী। গণমাধ্যমকর্মীদের সঙ্গে কথা বলে তিনি নিচে নেমে আসেন। তার বাসভবনের পূর্ব প্রান্তে শামিয়ানার নিচে অবস্থিত একটি মঞ্চে গিয়ে জাহাঙ্গীর আলম অবস্থান নেন। পরে নেতাকর্মীদের দেয়া ফুলেল শুভেচ্ছা গ্রহণ করেন।